**Αναστολή φοίτησης**

Σας ενημερώνουμε ότι βάσει του Ν. 4957/21-07-2022 , άρθρο 76 παρ. 4 και τον Εσωτερικό Κανονισμό Λειτουργίας του Πανεπιστημίου, άρθρο 55 παρ. 10,

***οι φοιτητές/τριες που δεν έχουν υπερβεί το ανώτατο όριο φοίτησης*** , έξι (6) έτη «4 έτη +2 έτη=6 έτη)», μπορούν ***να διακόψουν τη φοίτησή τους για χρονική περίοδο που δεν υπερβαίνει τα δύο (2) έτη***, υποβάλλοντας αίτηση στη Γραμματεία του Τμήματος και επισυνάπτοντας όλα τα σχετικά δικαιολογητικά αρμόδιων δημόσιων αρχών ή οργανισμών, από τα οποία αποδεικνύονται σοβαροί λόγοι υγείας του αιτούντος ή συγγενών του μέχρι και δευτέρου βαθμού εξ αίματος, λόγοι στράτευσης ή σοβαροί οικονομικοί λόγοι.

Κατά το διάστημα της διακοπής φοίτησης αναστέλλεται η φοιτητική ιδιότητα, η οποία ανακτάται με τη λήξη της διακοπής. Ο φοιτητής /φοιτήτρια δεν μπορεί να συμμετέχει σε καμιά εκπαιδευτική διαδικασία, όπως παρακολούθηση μαθημάτων, δηλώσεις μαθημάτων, εξεταστικές περίοδοι.

**Απαραίτητα δικαιολογητικά:**

1. Κατάθεση αίτησης διακοπής φοίτησης η οποία υποβάλλεται στην Γραμματεία του Τμήματος :
* Ηλεκτρονικά και αποστολή στο ηλεκτρονικό ταχυδρομείο daisecr@uom.edu.gr , από τον ιδρυματικό λογαριασμό του φοιτητή.
* προσωπικά στη Γραμματεία του Τμήματος κατά τις ώρες 11:00-13:00, θεωρημένη με το γνήσιο της υπογραφής του φοιτητή.
* ταχυδρομικά, προς Γραμματεία Τμήματος Εφαρμοσμένης Πληροφορικής, Εγνατίας 156, 546 36 Θεσσαλονίκη, θεωρημένη με το γνήσιο της υπογραφής του φοιτητή.
1. Κατάθεση της ακαδημαϊκής ταυτότητας στη γραμματεία της σχολής